ai4bharat/Pralekha huggingface dataset:
وزیراعظم کا دفتر
وزیراعظم نریندر مودی اور کمبوڈیا کے وزیراعظم عالیجناب سام ڈیچ اکاموہا سیناپاڈیہی ٹیکہو ہون سین کے درمیان ورچوئل میٹنگ
وزیراعظم جناب نریندرمودی نے آج کمبوڈیا کے وزیراعظم عالیجناب سام ڈیچ اکاموہا سیناپاڈیہی ٹیکہو ہون سین کے ساتھ ورچوئل میٹنگ کی ۔
دونوں لیڈروں نے باہمی امور کے تمام تر پہلوؤں نیز تجارت اورسرمایہ کاری ،انسانی وسائل کی ترقی ،دفاع اور سکیورٹی، ترقی میں تعاون ، کنکٹوٹی ،عالمی وبا کے بعد معاشی بحالی اور عوام سے عوام کے درمیان تعلقات میں تعاون بڑھانے پر تبادلہ خیال کیا۔ انہوں نے باہمی تعاون کی رفتار پرتسلی اور اطمینان کا اظہار کیا۔
کمبوڈیا کے وزیر اعظم ہون سین نے اس اہمیت پر زور دیا کہ کمبوڈیا ،بھارت کے ساتھ اپنے تعلقات کو کافی اہمیت دیتا ہے۔ وزیراعظم مودی نے بھارت کی مشرق نواز پالیسی میں کمبوڈیا کے نمایاں رول کی ضرورت پر زور دیتے ہوئے اس جذبے کا اظہار کیا۔ دونوں رہنماؤں نے صلاحیت سازی کے پروگراموں، میکاؤنگ - گنگا کوآپریشن فریم ورک کے تحت کوئک امپیکٹ پروجیکٹس سمیت دونوں ملکوں کے درمیان جامع ترقیاتی شراکتداری کا جائزہ لیا۔
وزیراعظم مودی نے بھارت اور کمبوڈیا کے درمیان تاریخی اور تہذیبی رشتوں کو بھی اجاگر کیا اور کمبوڈیا میں انگ کور واٹ اور پریہا ویہر مندروں کی بحالی میں بھارت کے شامل ہونے پر اپنی خوشی کا اظہار کیا۔جس میں دونوں ملکوں کے درمیان ثقافتی اور لسانی رابطے کو نمایاں کیا گیا ہے۔
وزیراعظم ہون سین نے کواڈ ویکسین پہل کے تحت کمبوڈیا کے لئے ہندوستان میں تیار ہونے والی کووی شیلڈ ویکسین کی 3.25 لاکھ خوراکیں فراہم کرنے کے لئے بھارت کا شکریہ ادا کیا۔
دونو ں لیڈروں نے بھارت اور کمبوڈیا کے درمیان سفارتی تعلقات کے قیام کے 70 سال پورے ہونے پر ایک دوسرے کو مبارکباد دی اور اس کی ستائش کی ۔دونوں ملکوں کے درمیان سفارتی تعلقات کے 70سال پورے ہونے کا جشن اس سال منایا جارہا ہے۔
ان تقریبات کے حصے کے طور پر وزیراعظم نے کمبوڈیا کے شہنشاہ اور وہاں کی ملکہ کو بھارت آنے کی دعوت دی اور کہا کہ دونوں اپنی سہولت کو دیکھتے ہوئے بھارت کادورہ کریں ۔
دونو ں لیڈروں نے مشترکہ مفادات کے علاقائی اور عالمی امور پر بھی تبادلہ خیال کیا۔
وزیراعظم مودی نے آسیان کی قیادت سنبھالنے پرکمبوڈیا کو مبارکباددی اور یقین دلایا کہ بھارت ان کی قیادت کو کامیاب بنانے کے لئے کمبوڈیا کی پوری امداد کرے گا۔
زراعت اور کاشتکاروں کی فلاح و بہبود کی وزارت
ایگریکلچر وولٹیج ٹکنالوجی
نئی دہلی، 9 مارچ 2021، زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں بتایا کہ آئی سی اے آر ۔ سینٹرل ایریڈ زون ریسرچ انسٹی ٹیوٹ، جودھ پور نے 105 کلو واٹ کی صلاحیت ایگری ۔ وولٹیک سسٹم تیار کیا ہے۔ اس ٹکنالوجی سے زمین کے ایک قطعہ پر ایک ساتھ بجلی پیدا کرنے اور کیش کروپس کی پیداوار سے کسانوں کی آمدنی میں اضافہ ہوسکتا ہے۔کُسُم  اسکیم کے کمپونینٹ ۔I کے تحت کسانوں کے کھیتوں میں 500 کلو واٹ سے 2 میگا واٹ تک صلاحیت والے ایگری ۔ وولٹیک سسٹم لگانے کا التزام ہے۔ اس کے علاوہ نیشنل سولر انرجی فیڈریشن آف انڈیا  نے مختلف سولر پی وی فنکشنریز اور پبلک انسٹی ٹیوٹ کے ذریعہ ملک میں چلائے جانے والے 13 آپریشنل ایگری وولٹیک سسٹم کا بھی اندراج کیا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-2322
(Visitor Counter : 155
بھاری صنعتوں کی وزارت
’آزادی کا امرت مہوتسو‘ منانے کے لئے پونے کے سی4آئی4 لیب میں ایم ایچ آئی سمرتھ ادیوگ سینٹر کے ذریعہ ’صنعت 4.0 سے متعلق انیمیٹڈ ویڈیو کا اجرا‘
نئی دہلی، 24/اگست 2021 ۔ بھارتی صنعتوں کی وزارت سمرتھ ادیوگ سینٹر میں کل آزادی کا امرت مہوتسو منانے کے لئے سی4آئی4 لیب، پونے میں ’’صنعت 4.0 سے متعلق انیمیٹڈ ویڈیو کا اجرا‘‘ کے نام سے ایک پروگرام کا انعقاد کیا۔ ایم ایچ آئی سمرتھ ادیوگ سینٹر سی 4 آئی4 لیب پونے ایک ادارہ کے مختلف گروپوں کے لوگوں کی ہنرمندی میں سدھار اور ڈیجیٹل کاری و صنعت 4.0 کو سمجھانے کے لئے متعدد صلاحیت سے متعلق پروگرام تیار کررہا ہے۔ سی4 آئی4 نے خاص طور سے بلیو کولر ورک فورس کے لئے ایک پروگرام تیار کیا ہے۔ یہ پروگرام غیر تکنیکی پس منظر سے آنے والے لوگوں کو پیش نظر رکھتے ہوئے تیار کیا گیا ہے۔ اس کا کنٹینٹ سہل ہے، اور اسے سمجھنا بھی کافی آسان ہے۔ یہ پروگرام ایک انٹر ایکٹیو ویڈیو پر مشتمل ہے، جو 2ڈی اور 3ڈی گرافیکل انیمیشن کا امتزاج ہے۔ پروگرام 3 مختلف زبانوں ہندی، مراٹھی اور انگریزی میں ہے۔ پروگرام کو ایک انٹر ایکٹیو سیشن کے ساتھ دو ماڈیول میں تقسیم کیا گیا ہے۔
صنعت 4.0 کا مطلب چوتھا صنعتی انقلاب ہے، جو مینوفیکچرنگ کا سائبر- فزیکل ٹرانسفارمیشن ہے۔ انڈسٹری 4.0 کا سائبر فزیکل سسٹم، انٹرنیٹ آف تھنگس، کلاؤڈ کمپیوٹنگ اور کوگنیٹیو کمپیوٹنگ اور اسمارٹ فیکٹری کے قیام سمیت مینوفیکچرنگ تکنیکوں میں آٹومیشن اور ڈیٹا ایکسچینج کے موجودہ ٹرینڈ کی شکل میں بیان کیا گیا ہے۔
سی4 آئی4 کے ڈئریکٹر جناب ڈی ایس نول گنڈکر نے افتتاحی خطبہ دیا اور ویڈیو بنانے کی ضرورت بیان کی جی ایم  جناب رمیش چوان نے ویڈیو کے کنٹینٹ کی ستائش کرتے ہوئے کہا کہ اس سے ملازمین انڈسٹری 4.0 کو آسانی سے سمجھنے کے لائق ہوجائیں گے۔
ماڈیولس کی تفصیلات:
ماڈیول 1
اس ماڈیول 1 میں انڈسٹری 4.0 اور اس کی 9 تکنیکوں کا تعارف شامل ہے، جسے سب سے زیادہ سہل اور قابل فہم زبان میں بیان کیا گیا ہے۔ یہ 2ڈی اور 3ڈی گرافیکل انیمیشن کی مدد سے صنعتی انقلاب کو بیان کرتا ہے۔ تکنیکوں کا کچھ کمپنیوں کے ریئل ٹائم ویڈیو کے ساتھ بیان کیا جائے گا، جنھوں نے انھیں نافذ کیا ہے۔
ماڈیول 2
یہ ماڈیول ان تکنیکوں کے پروگرام اور انھیں قبول کرنے اور نافذ کرنے کے لئے ضروری تبدیلیوں کے بارے میں کافی کچھ بتاتا ہے۔ یہ مختلف تکنیکوں کو اپنانے کے طریقوں اور وہ کیسے کسی شخص کی زندگی کا حصہ ہیں، کا بیان کرتا ہے۔ یہ اس بارے میں بھی بتاتا ہے کہ تکنیکوں کو اپنانے سے نہ صرف کسی کمپنی، بلکہ کسی شخص کی پیداواریت اور صلاحیت میں کیسے اضافہ ہوگا۔
یہ پروگرام بتاتا ہے کہ ڈیجیٹل ٹرانسفارمیشن، ڈیجیٹل کے مقابلے میں ایک شخص میں زیادہ تبدیلی کا باعث بنتا ہے۔
کامرس اور صنعت کی وزارتہ
آج دنیا تسلیم کرتی ہے کہ ہندوستان منظر عام پرآچکا ہے: جناب پیوش گوئل
جناب گوئل کا کہنا ہے کہ حکومت نے ہندوستانی مفاد کو سب سے اعلیٰ ترجیح دی ہے اور ایف ٹی ایز میں زبردست مشاورت اور ذہنی کدوکاوش کے بعد داخل ہوا ہے
آر سی ای پی سے نکلنا ایک اہم فیصلہ تھا،جسے ہماری قوم کے مفاد میں کیا گیا ہے: جناب پیوش گوئل
نئے ہندوستان کے پاس ایک روشن ،زیادہ طاقتور اور ایک خوشحال مستقبل ہے: جناب پیوش گوئل
تجارت وصنعت ، امور صارفین ، خوراک اور عوامی نظام تقسیم اور ٹیکسٹائل کے مرکزی وزیر جناب پیوش گوئل نے کہا کہ دنیا آج یہ تسلیم کرتی ہے کہ ہندوستان نے ایک نمایاں مقام حاصل کیا ہے۔وہ آج نئی دلی میں میڈیا ہاؤس کے ذریعہ منعقدہ ایک تقریب میں گفتگو کررہے تھے۔ جناب گوئل نے کہا کہ سیاسی دنیا اورتجارت کی دنیا دونوں میں ہرشخص آج ہندوستان کی کہانی کا معترف ہے۔ اس کی وضاحت کرتے ہوئے وزیرموصوف نے کہا کہ ہندوستان کی کہانی بہت زیادہ مثبت ذہنیت کا اظہار کرتی ہے ، اور ایک ارب سے زیادہ لوگوں کی خواہشات کا اظہار کرتی ہے، جو اپنے لئے بہتر زندگی کے خواہاں ہیں۔ انہوں نے مزید کہا کہ یہ کہانی صرف اقتصادی ترقی تک محدود نہیں ہے بلکہ یہ سیاسی استحکام کو نمایاں کرتی ہے ،جس کا زبردست اثر بدعنوانی سے پاک معاشرے پر مرتب ہوتا ہے۔
وزیرموصوف نے کہا کہ ہندوستان ،دنیا میں ایک روشن مقام ہے ،جونہ صرف ایک ارب سے زیادہ لوگوں کی زندگی کو بہتر کرے گا بلکہ عالمی اقتصاد میں اپنی مدد پیش کرے گا۔دنیا ، ہندوستان پر صرف اپنی اقتصادی ترقی اور ہندوستان کی مارکیٹ کے لئے منحصر نہیں ہے بلکہ ہندوستان کی آبادی کی شکل میں حاصل بالادستی اور زبردست صلاحیت کی دستیابی ہے ۔ جناب گوئل نے کہا کہ انہیں یقین ہے کہ ہندوستا ن آئندہ 25 سالوں میں عالمی سپر پاور ہونے جارہا ہے۔
جناب گوئل نے کہا کہ حکومت دوسرے ممالک کے ساتھ ایف ٹی ایز میں داخل ہوتے وقت ہندوستان کے مفادات کو اعلی ٰ ترجیح دیتی ہے ۔ہندوستان برائے نام معاہدے نہیں کرتا ہے بلکہ تمام اسٹیک ہولڈر زکے ساتھ زبردست مشاورت اور تمام مسائل کا احاطہ کرتے ہوئے کافی ذہنی کدو کاوش کے بعد معاہدوں میں داخل ہوتا ہے۔ جناب گوئل نے اجتماع سے بتایا کہ ہندوستان طاقت کی پوزیشن سے مذاکرات کرتا ہے بلکہ مبنی بر انصاف اور متوازن معاملے کا خواہاں رہتا ہے۔
جناب گوئل نے اس بات کو اجاگر کیا کہ آر سی ای پی  سے باہر کا انتخاب ایک اہم فیصلہ تھا ،جسے ہماری صنعت اور قوم کے مفاد میں کیا گیا۔
جناب گوئل نے کہا کہ نئے ہندوستان کے پاس ایک روشن کل ، ایک زبردست کل اور ایک خوشحال کل ہے ۔ انہوں نے ہندوستان کو ایک طاقتور نوجوان ملک کے طور پر بیان کیا، جو زندگی میں بہترین چیزوں کا خواہاں ہے اور جو تجربہ ،اختراع اور خطرات مول لینے کا خواہاں ہے ۔
کل وارانسی میں اسٹارٹ اپ نوجوانوں کے ساتھ بات چیت کا اپنا تجربہ شئیر کرتے ہوئے انہوں نے کہا کہ ملک میں بہت زیادہ مثبت توانائی اور اعلیٰ سطح کی حب الوطنی کی روح موجود ہے۔ انہوں نے مزید کہا کہ لوگوں کی ذہنیت بد ل رہی ہے ، ہندوستان کا اعتماد زیادہ مستحکم ہورہا ہے اور ہندوستان کا مستقبل محفوظ ہے۔
جل شکتی وزارت
کھلے میں رفع حاجت سے مبرا گاؤں
جل شکتی کے وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں بتایا کہ سوچھ بھارت مشن  [ایس بی ایم ] فیز-II کے تحت، جو 21-2020سے25-2024 کی مدت کے دوران لاگو کیا جا رہا ہے، اس کا مقصد تمام دیہاتوں کو کھلے میں رفع حاجت سے پاک  پلس بنانا ہے۔ او ڈی ایف پلس کے اجزاء ہیں  دیہاتوں کی کھلے میں رفع حاجت سے پاک  حیثیت کو برقرار رکھنا، اور  دیہاتوں میں ٹھوس اور مائع فضلہ کا انتظام۔ ملک کے سبھی اضلاع کے تمام دیہاتوں کو او ڈی ایف پلس کا درجہ حاصل کرنے کے پروگرام کے تحت شامل کیا گیا ہے۔
ایس بی ایم  فیز-II کا کل تخمینہ تقریباً 1,40,800 کروڑ روپے ہے، جسے مرکزی اور ریاستی حکومتوں کی فنانسنگ اور اسکیموں کے مختلف عمودی حصوں کے درمیان ہم آہنگی سے ایس بی ایم  بجٹ سے متعلق فنڈز، دیہی لوکل باڈیز کے لیے 15ویں مالیاتی کمیشن کی گرانٹس، ایم جی نریگا فنڈز وغیرہ سے پورا کیا جانا ہے۔
2 اکتوبر 2019 کو سبھی گاؤوں پہلے ہی خود کو کھلے میں رفع حاجت سے مبرا قرار دے چکے ہیں۔
اسٹیل کی وزارت
نیشنل مِنرل ڈیولپمنٹ کارپوریشن لمیٹڈ نے چالیس ملین ٹن  لوہے کی پیداوار کی تاریخ رقم کی
نیشنل منرل ڈیولپمنٹ کارپوریشن لمیٹڈ  نے، جو اسٹیل کی وزارت کے تحت ملک کی سب سے بڑی لوہا پیدا کرنے والی مرکزی سرکاری زمرے کی ایک کمپنی ہے، ایک سال میں 40 ملین ٹن  لوہے کی پیداوار کرنے والی ملک کی پہلی کمپنی بن گئی ہے۔ 1960 کی دہائی کے اخیر میں سالانہ 4 ملین ٹن کی پیداوار سے اب 40 ملین ٹن تک، ملک کی سب سے بڑی لوہا پیدا کرنے والی کی ترقی کی یہ رفتارغیر معمولی رہی ہے۔ 1970-1969 میں 4 ملین ٹن سے شروعات کر کے این ایم ڈی سی نے 1978-1977 میں 10 ملین ٹن کی حد پار کی ہے۔ 2005-2004 تک اس نے مزید دس ملین کا اضافہ کیا اس طرح ایک دہائی میں 30 ملین ٹن سے تجاوز کر گئی۔ اور اب 40 ملین کا نشان پار کر چکی ہے۔
لوہے کی گھریلو مانگ میں مسلسل اضافے سے اپنی رفتار کو ہم آہنگ رکھتے ہوئےکمپنی بڑھی ہوئی پیداوار کے رُخ پر آگے بڑھتے ہوئے بنیادی سرمائے کی ساتھ جرأت مندانہ توسیعی منصوبے بنا رہی ہے۔ حالیہ دنوں میں، این ایم ڈی سی نے جدید ٹیکنالوجی کو اپنایا ہے اور ایک انقلابی ڈیجیٹل انفراسٹرکچر بنایا ہے جس کا مقصد شعبے میں کوویڈ کی وجہ سے جو سست روی آئی ہے اور اتار چڑھاؤ پیدا ہوا ہے اس پر قابو پانا ہے۔مرحلہ وار مضبوطی کی طرف بڑھتے ہوئے کمپنی نے مستحکم بنیادی اصولوں اور نمایاں افرادی قوت کے بل پر 40 ملین ٹن لوہے کی پیداوار کا سنگ میل حاصل کیا ہے۔
اس تاریخی کامیابی پر ٹیم کو مبارکباد دیتے ہوئے این ایم ڈی سی کے چیئرمین اور منیجنگ ڈائریکٹر جناب سمیت دیب نے کہا کہ این ایم ڈی سی نے 40 ملین ٹن سے زیادہ پیداوا کرنے والی ہندوستان میں لوہے کی کان کنی کی پہلی کمپنی بننے کا شاندار کارنامہ تمام تر مشکلات کے باوجود چیلنجوں کو قبول کرکے انجام دیا ہے جو اس کی صلاحیت کا ایک شاندار مظاہرہ ہے۔ کمپنی کی استقامت اور مستقل مزاجی نتیجہ خیز رہی۔ میں اس تاریخی کامیابی پر ٹیم کو مبارکباد پیش کرتا ہوں۔ مجھے یقین ہے کہ ہم #آتم نربھر بھارت کے قوم کے وژن کو پورا کرنے کے اپنے راستے میں مزید کئی سنگ میل عبور کرتے جائیں گے۔ یہ کامیابی یہ بھی ظاہر کرتی ہے کہ ہم 2030 تک سالانہ 100 ملین ٹن کی پیداوار والی کمپنی بننے کی راہ پر ہیں۔
یہ بات قابل ذکر ہے کہ کمپنی نے 2030 تک سالانہ 100 ملین ٹن والی کمپنی بننے کا نشانہ مقرر کیا ہے۔ مرکزی سرکاری زمرے کی یہ کمپنی اپنے پورٹ فولیو میں کوئلہ، ہیرا، سونا اور قومی مفاد کی دیگر اسٹریٹجک معدنیات کے ساتھ ایک کثیر معدنی پہچان کی طرف بڑھنے میں اپنی مہارت سے فائدہ اٹھانے کا بھی منصوبہ رکھتی ہے۔
صحت اور خاندانی بہبود کی وزارت
قومی ہیلتھ اتھارٹی نے صحت سے متعلق اعداد و شمار کے بندوبست  کی پالیسی کا نظرثانی شدہ مسودہ جاری کیا
متعلقہ فریق ایچ ڈی ایم پالیسی کے بارے میں اپنی رائے 21 مئی ، 2022 تک داخل کر سکتے ہیں
نئی دہلی،23 اپریل، 2022/قومی صحت اتھارٹی نے این ایچ اے نے آیوشمان بھارت ڈیجیٹل مشن اے بی ڈی ایم کے لیے 2020 میں ہیلتھ ڈیٹا مینجمنٹ  کو قطعی شکل دی اور شائع کیا۔ تبھی سے این ایچ اے نے مختلف متعلقہ فریقوں سے ان کی رائے حاصل کی اور اے بی ڈی ایم کا آغا زکیا۔ اس پر مبنی ایچ ڈی ایم پولیسی نے کچھ جائزے پیش کیے گئے ۔ ان جائزوں کا مسودہ 23 اپریل 2022 کو اس ویب سائٹ https://abdm.gov.in/home/Publications پر جاری کیا گیا۔ یہ مسودہ صلاح مشورے کے پیپرز کے موضوع کے تحت شائع کیا گیا ہے۔ سبھی متعلقہ فریقوں سے درخواست ہے کہ وہ اس ویب سائٹ پر اپنی رائے 21 مئی ، 2022 تک بھیج دیں۔ اس کے علاوہ آن لائن بھی رائے داخل کی جاسکتی ہے جسے رجسٹرڈ پوسٹ یا کوریئر کے ذریعے بھیجا جاسکتا ہے۔ یہ رائے اس پتے پر بھیجی جا سکتی ہے:
چیف ایگزیکٹیو آفیسر،
نیشنل ہیلتھ اتھارٹی،
9ویں منزل، ٹاور – 1،
جیون بھارتی بلڈنگ،
کناٹ پلیس،
نئی دہلی - 110001
۔۔۔
ش ح ۔ اس۔ ت ح ۔
U –4595
(Visitor Counter : 75
وزارت دفاع
موزمبیق کے شہر ماپوتو میں آئی این ایس ترکش
نئیدہلی۔25؍ستمبر۔افریقہ ، یوروپ اور روس میں بھارتی بحریہ کی سمندر پار تعیناتی کے حصے کے طور پر بھارتی بحریہ کاجہاز ترکش 25ستمبر 2019 کو، تین دن کے دورے پر موزمبیق کے مقام ماپوتو پہنچا۔ آئی این ایس ترکش جس کی کمان کیپٹن ستیش واسودیو کے ہاتھ میں ہے، بھارتی بحریہ کے پیش پیش رہنے والے جہازوں کی صلاحیت کاحامل ہے جو مختلف صلاحیتوں والے ہتھیاروں اور حساس آلات سے لیس ہے۔ یہ بحری جہاز بھارتی بحریہ کے مغربی بیڑے کا حصہ ہے اور مغربی بحری کمان کے فلیگ آفیسر کمانڈنگ اِن چیف کی آپریشنل کمان کے تحت ممبئی میں مقیم ہے۔
بندرگاہ کی ضرورت ہے مطابق کمانڈنگ آفیسر موزمبیق کی مختلف اہم شخصیتوں اور سرکاری افسران سے ملاقات کریں گےجن میں موزمبیق کی حکومت کے قومی دفاع کے وزیر ، موزمبیق کی دفاعی فوجوں کے چیف آف جنرل اسٹاف اور موزمبیق کی بحریہ کے کمانڈر بھی شامل ہیں۔ دونوں بحریاؤں کےد رمیان تعاون کو مزید بڑھاوا دینے کے تئیں موزمبیق کی بحریہ کے ساتھ بہت سی پیشہ ورانہ بات چیت کا پروگرام ہے۔ اس کے علاوہ سماجی سرگرمیاں ، کھیل مقابلے اور بہترین طور طریقوں کامظاہرہ بھی دونوں ملکوں کی بحریاؤں کےدرمیان کیا جائیگا۔ اس کے علاوہ 27ستمبر2019 کویہ بحری جہاز لوگوں کے دیکھنے کیلئے کھلا رکھا جائیگا۔
موزمبیق اور بھارت کے درمیان روایتی طور پر گرم جوشی پر مبنی دوستانہ دو طرفہ تعلقات ہیں، ان کے درمیان جمہوری اقدار ،ترقی اور سیکولرازم مشترک ہیں ، دونوں ملکوں کے درمیان بہت سے شعبوں میں اعلیٰ سطح کا لین دین اور بات چیت لگاتار ہوتی رہی ہے۔مشترکہ دفاعی ورکنگ گروپ  کی لگاتار میٹنگوں کے ذریعے دوطرفہ دفاعی تعاون میں بھی پیش رفت ہورہی ہے۔ پہلے تربیتی اسکواڈرن کے بھارتی بحریہ کے جہاز سجاتا، شردُل، مگر اور آئی سی جی ایس سارتھی نے مارچ 2019 میں بیرا میں بندرگاہ کا دورہ کیا تھا اور سمندری طوفان اِدائی میں مقامی آبادی کو انسانی ہمدردی کی بنیاد پر مدد اور قدرتی آفات کی صورت میں راحت  فراہم کی تھی۔
بھارتی بحریہ کے جہاز ’’دوستی کے پُل‘‘ کی تعمیر کے بھارتی بحریہ کے مشن کے حصے کے طور پر اور دوستانہ رویے والے ملکوں کے ساتھ بین الاقوامی تعاون کو مستحکم کرنے کیلئے سمندر پار مستقل طور پر تعینات ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ اس ۔ع ن
U-4352
(Visitor Counter : 36
وزارت دفاع
دفاعی سازوسامان کی حصولی سے متعلق کونسل  نے مسلح افواج اور ہندوستانی کوسٹ گارڈ کے لئے 84,328 کروڑ روپے مالیت کی سرمائے کی حصولی کی 24 تجاویز کے لئے ضرورت کے تحت منظوری دی
ان میں سے ملکی وسائل سے خریداری کے لئے 21 تجاویز، جن کی مالیت 82,127 کروڑ روپے ہے، کو منظور دی گئی
تجاویز میں فیوچرسٹک انفنٹری کامبیٹ وہیکلز، ہلکے ٹینک، بحری جہاز شکن میزائل، کثیر مقصدی جہاز، میزائل سسٹم کی نئی رینج، طویل دوری تک وار کرنے والےگائیڈڈ بم اور جدید ساحلی گشتی جہاز شامل ہیں
وزیر دفاع جناب راج ناتھ سنگھ کی قیادت میں دفاعی سازوسامان کے حصول سے متعلق کونسل  نے مسلح افواج اور بھارتی کوسٹ گارڈ کیلئے 84 ہزار 328 کروڑ روپے مالیت کے سرمائے کے حصول کی 24 تجاویز کیلئے ضرورت کے تحت منطوری دے دی ہے۔یہ منظوری ڈی ایس ای کی میٹنگ میں دی گئی، 22؍دسمبر 2022 کو ہوئی تھی۔ ان تجاویز میں بھارتی فوج اور فضائیہ کے لئے چھ-چھ، بھارتی بحریہ کے دَس اور بھارتی کوسٹ گارڈ کے لئے دو تجاویز شامل ہیں، جن کی کُل مالیت 84 ہزار 328 کروڑ روپے ہے۔ یہاں یہ بتانا بھی ضروری ہے کہ 82 ہزار 127 کروڑ روپے مالیت  کروڑ روپے مالیت کی 21 تجاویز کو منظوری دی گئی ہے، جو ملکی وسائل سے خریداری کے لئے دی گئی ہے۔ ڈی اے سی کی اس غیر معمولی پہل سے نہ صرف مسلح افواج کو جدید بنایا جا سکے گا، بلکہ آتم نربھر بھارت کے مقصد کے حصول کے لئے دفاعی صنعت کو تقویت ملے گی۔
ضرورت کے اعتراف کے تحت دی جانے والی منظوری بھارتی برّی فوج کو ایسے فیوچرسٹک انفنٹری کامبیٹ وہیکلز، لائٹ ٹینک اور ماونٹڈ گن سسٹم جیسے پلیٹ فارم فراہم ہو سکیں گے، جس کے نتیجے میں بھارتی فوج کی عملی تیاریوں میں بہت زیادہ اضافہ ہوگا۔ منظور شدہ تجاویز میں ہمارے فوجیوں کے لئے بہتر تحفظ کی سطح کے ساتھ بیلسٹک ہیلمٹ کی خریداری بھی شامل ہے۔
بحریہ کے لئے جہاز شکن میزائلوں، کثیر مقصدی جہازوں اور زیادہ طاقتور خودکار گاڑیوں کی خریداری کے لیے منظوری سے ہندوستانی بحریہ کی صلاحیتوں کو فروغ دیتے ہوئے سمندری طاقت میں مزید اضافہ ہوگا۔
ہندوستانی فضائیہ کو نئے رینج کے میزائل سسٹم، لمبی دوری تک وار کرنے والے گائیڈڈ بم، روایتی بموں کے لیے رینج کو بڑھانے والی کٹ اور جدید نگرانی کے نظام کی شمولیت سے مہلک صلاحیتوں کے ساتھ مزید مضبوط کیا جائے گا۔
ہندوستانی کوسٹ گارڈ کے لیے جدید نوعیت کے ساحلی گشتی جہازوں کی خریداری سے ساحلی علاقوں میں نگرانی کی صلاحیت کو نئی بلندیوں تک لے جایا جا سکے گا۔
کابینہ
کابینہ نے بھارت اور کمبوڈیا کے درمیان صحت اور ادویات کے شعبے میں تعاون کے ایک اقرار نامے کی منظوری دی ہے
نئی دہلی،29 اکتوبر مرکزی کابینہ نے جس کی صدارت وزیر اعظم جناب نریندر مودی نے کی، صحت اور ادویات کے شعبےمیں تعاون کے لیے بھارت اور کمبوڈیا کے درمیان ایک مفاہمت نے  پر دستخط کیے جانے کی منظوری دی ہے۔
اس باہمی ایم او یو سے دونوں ملکوں کے درمیان صحت کے شعبے میں مشترکہ اقدامات اور ٹیکنالوجی کی ترقی کے ذریعے تعاون کی حوصلہ افزائی میں مدد ملے گی۔یہ اقرار نامہ دستخط کیے جانے کی تاریخ سے نافذ العمل ہوگا اور پانچ سال کے لیے نافذ رہے گا۔
دونوں حکومتوں کے درمیان تعاون کے شعبے اس طرح ہیں:
- ماں اور بچے کی صحت۔
- خاندانی منصوبہ بندی۔
- iii. ایچ آئی وی / ایڈز اور تپ دق۔
- iv. ادویات اور دوا سازی۔
- ٹیکنالوجی کی منتقلی۔
- vi. عوامی صحت اور وبائی امراض علم۔
- بیماری پر کنٹرول 
- طبی تحقیق اور ترقی بشرطیکہ اسے نیشنل ایتھک کمیٹی آف کمبوڈیا سے منظوری حاصل ہو اور بھارت میں متعلقہ محکمے / وزارت کی طرف سے منظوری مل جائے۔
- عوامی صحت کے شعبے میں صحت کارکنوں کی ترقی۔
- xi. کلینیکل، پیرا کلینیکل اور انتظامی صلاحیتوں میں تربیت۔ اور
- باہمی طور پر فیصلہ کیے گئے کسی بھی دوسرے شعبے میں تعاون۔
پیٹرولیم اور قدرتی گیس کی وزارت
پیٹرولیم اور قدرتی گیس کی نئی ویب سائٹ پر ،پروجیکٹ کے فروغ سے متعلق سیل کے تحت سرمایہ کار کارنر کا افتتاح
نئی دلّی ، 09، فروری ، 2021 : پیٹرولیم اور قدرتی گیس اور فولاد کے وزیر جناب دھرمیندر پردھان نے آج پیٹرولیم اور قدرتی گیس کی وزارت کی نئی ویب سائٹ پر ،پروجیکٹ ترقی سیل  کے تحت سرمایہ کار کارنر کا افتتاح کیا۔
پیٹرولیم اور قدرتی گیس کی وزارت نے ،وزارت کی پی ڈی سی ٹیم کے لئے سرمایہ کاروں کے مفادات کو چینلائز کرنے کے وسیلے کے طور پر سرمایہ کاری کے لائق شعبوں اور مواقع میں سرمایہ کاری کے لئے پیٹرولیم اور قدرتی گیس کی وزارت کے نئے ویب پیج پر اس سیکشن کو پیش کرنے کی پہل کی ہے۔ پی ڈی سی کے ساتھ رجسٹر کرنے پر سرمایہ کار نئی سرمایہ کاری کے معاملے میں ترجیحی شعبے میں سرمایہ کاری کرنے کے اپنے منصوبوں کو انڈیکیٹ کرسکتے ہیں اور کسی بھی معاملے ؍ چیلنج کے حل کی سہولت حاصل کرسکتے ہیں۔ اس سے سرمایہ کار برادری کی رسائی وزارت تک ہوسکے گی۔
انویسٹر کارنر وزارت کو سرمایہ کاری کے موافق صورت حال کے نظام کو فروغ دینے کے لئے مرکزی کابینہ کے پروجیکٹ کی ترقی سے متعلق سیل  کو مؤثر طریقے سے نافذ کرنے کے لائق بنائے گا، جو سرمایہ کاری کے قابل پروجیکٹوں کی بنیاد کے لئے سرمایہ کاروں کی حمایت کرتا ہے اور حکومت ہند اور ریاستی حکومتوں کی فریق ایجنسیوں کے ساتھ معاملات میں تال میل پیدا کرنے میں مدد کرتا ہے۔
۔۔۔۔۔۔۔۔۔۔۔۔۔۔

U.NO. 3589
(Visitor Counter : 108
شمال مشرقی ریاستوں کی ترقی کی وزارت
این ای آئی ڈی ایس کے تحت سرمایہ کاری
شمال مشرقی خطہ کی ترقی کے وزیر جناب جی کشن ریڈی نے آج لوک سبھا میں ایک تحریری جواب میں بتایا کہ صنعت اور اندرون ملک تجارت کے فروغ کے محکمے  کے ذریعے نافذ کی گئی شمال مشرقی صنعتی ترقی کی اسکیم  ، 2017، جو کہ یکم اپریل 2017 کونافذ کی گئی تھی،کو 12 اپریل 2018 کو نو ٹیفائی کیا گیا تھا۔ این ای آئی ڈی ایس ، 2017 کا رجسٹریشن ماڈیول 31 مارچ 2022 کو بند کر دیا گیا تھا۔ این ای آئی ڈی ایس ، 2017 کے تحت، 10117.50 کروڑ روپے  کی سرمایہ کاری کے لیے کل 1211 درخواستیں موصول ہوئی ہیں۔ ان میں سے، آج تک، 7551.12 کروڑ روپے کی سرمایہ کاری کے ساتھ کل اہل 926 صنعتی یونٹس  رجسٹر کی گئی ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U- 3668
(Visitor Counter : 49
وزارت دفاع
ایرو انڈیا 2023 کے پہلو بہ پہلو وزیر دفاع نے سعودی عرب، امریکہ اور عمان کے وفود سے ملاقات کی
دفاعی سکریٹری جناب گریدھر ارامانے نے 12 فروری 2023 کو بنگلورو میں ایرو انڈیا 2023 کے موقع پر تین دفاعی وفود کے ساتھ دو طرفہ میٹنگ کی۔
سیکرٹری دفاع نے سعودی عرب کے صنعتی تعلقات کے جنرل منیجر انجینئر ترکی سعد سے ملاقات کی اور دو طرفہ دفاعی تعاون کے متعدد امور پر تبادلہ خیال کیا۔
جناب جیڈیجیا پی رائل، پرنسپل ڈپٹی اسسٹنٹ سکریٹری برائے دفاع برائے ہند-بحرالکاہل سیکورٹی امور کی قیادت میں ایک امریکی وفد نے سفیر الزبتھ جونز، امریکی سفارت خانے کی ناظم الامور اور میجر جنرل جولین چیٹر، یو ایس ایئر فورس کے ساتھ، دفاع کے سیکرٹری سے ملاقات کی۔
موجودہ اور مستقبل کے دفاعی تعاون سے متعلق امور کے وسیع سلسلے پر تبادلہ خیال کیا گیا۔ امریکہ کئی عہدیداروں، کمپنیوں اور ہوائی جہازوں کے ساتھ ایرو انڈیا میں حصہ لے رہا ہے۔
بعد ازاں سیکرٹری دفاع نے عمان کی وزارت دفاع کے سیکرٹری جنرل عزت مآب ڈاکٹر محمد ناصر الزابی کی قیادت میں عمان کے ایک وفد سے ملاقات کی۔ جاری دفاعی تعاون کا جائزہ لیا گیا اور آپسی رابطوں کو مزید گہرا کرنے اور ان کے دائرہ کار کو بڑھانے کے ممکنہ مواقع پر تبادلہ خیال کیا گیا۔
کوئلے کی وزارت
کوئلے کی وزارت بھوبنیشور میں قومی معدنیات کانگریس کا انعقاد کرے گی اور کوئلے کو گیس کی شکل میں بدلنے کے پلانٹ کا دورہ کرے گی
20 ممتاز کمپنیوں کے صنعتی ماہرین اس میں شرکت کریں گے
نئی دہلی،25 مئی ، 2022/ کوئلے کی وزارت قومی معدنیات کانگریس کا انعقاد کرے گی ۔ کوئلے کی وزارت 27 اور 28 مئی ، 2022 کو بھوبنیشور کے علاقے انگول میں جے ایس پی ایل کے ، کوئلے کو گیس کی شکل میں بدلنے والے پلانٹ کا دورہ کرے ۔ کوئلے کے سکریٹری ڈاکٹر انل کمار جین جو عالمی کانکنی کانگریس کی بھارتی قومی کمیٹی کے چیئرمین بھی ہیں اس کانگریس کا افتتاح کریں گے۔ نوین جندل ، چیئرمین جے ایس پی ایل ، سی آئی ایل ، این ایل سی آئی ایل کے ڈائریکٹرز جیسے ، کوئلے کو گیس کی شکل میں بدلنے والے صنعتی ماہرین پینل مذاکرے کا حصہ ہوں گے اور اس میں بی ایچ ای ایل، ای آئی ایل، سی آئی ایم ایف آر ، ایئر پروڈکٹس کے نمائندے بھی شرکت کریں گے۔ اس کانگریس میں سی آئی ایل اور اس کی ضمنی کمپنیوں ، بی ایچ ای ایل، ایس سی سی ایل، این ایل سی آئی ایل ، ہنڈالکو، ویدانتا، ایچ سی ایل، نالکو، ٹاٹا اسٹیل ، جے ایس پی ایل، ایپی روک، گیئن ویل ، ای آئی ایل، ایس ٹی ایم کنسٹرکشنس، سیانتا بایو، ایئر پروڈکٹس اور بہت سی دیگر کمپنیوں جیسی 20 سے زیادہ کمپنیوں کے ماہرین بھی شرکت کریں گے ۔
انگل میں کوئلے کو گیس کی شکل میں بدلنے والے پلانٹ کا دورہ 28 مئی ، 2022 کو کیا جائے گا اور امید ہے کہ اس سے بھارت میں کوئلے کو گیس کی شکل میں بدلنے والے پلانٹس قائم کرنے میں مصروف پیشہ ور افراد کو ایک موقع ملے گا کہ وہ کوئلے کو گیس کی شکل میں بدلنے والے پلانٹ کے کام کاج کے طریقوں کے بارے میں موقعے پر معلومات حاصل کر سکیں گے۔
کانگریس کے اہم ذیلی موضوعات مندجہ ذیل ہیں :
1. کانکنی میں ٹکنالوجی کا استعمال
2. ایلومینین اور اسٹیل شعبے کو درپیش چیلنجز
3. کوئلے کو گیس کی شکل میں بدلنے اور کوئلے کو ہائیڈروجن میں بدلنے کا طریقۂ کار
ٹکنالوجی کا استعمال اور کوئلے کو گیس میں تبدیل کرنے کا میدان مرکزی حکومت کا توجہ کا میدان ہے ۔ اور اس ویژن کو آگے لے جانے کے لیے کوئلے کی وزارت نے 2030 تک 100 ملین ٹن کوئلہ گیسی فکیشن کے مشن سے متعلق دستاویزات کا بھی آغاز کیا ہے۔
قومی معدنیات کانگریس کا انعقاد آئی این سی ڈبلیو ایم سی کر رہی ہے جس کا مقصد غور و خوض کے اجلاس منعقد کر کے سبھی اہم معاملات کو حل کرنے کے لیے پوری طرح تبادلۂ خیال کرنا ہے۔
کووڈ کے بعد 2021 میں سرگرمیاں نئے سرے سے شروع کی گئی تھیں اور تبھی سے یہ سوسائٹی کی طرف سے پہلی بڑی ایسی تقریب ہے جس میں لوگ تقریب کی جگہ پر جا کر اس میں شرکت کریں گے۔
۔۔۔
ش ح ۔ اس۔ ت ح ۔
U –5747
(Visitor Counter : 88